প্রযুক্তিতে বাংলাদেশ অনেক এগিয়ে। আমাদের দেশের তরুণ-তরুণীরা দেশে বসেই অবসরে অনেক বড় বড় লিডিং কোম্পানির জন্য কাজ করছে। বাংলাদেশের সফটওয়্যার বিশ্বের বিভিন্ন দেশে বাজারজাতকরণে সরকার বিশেষ ভূমিকা রাখছে। ২০২১ সালের মধ্যে এ সফটওয়্যার খাতে ৫ মিলিয়ন ডলার অর্জনে সক্ষম সরকার। গার্মেন্টস, কৃষি ও রেমিটেন্সের উপর ভর করে দেশ আজ মধ্যম আয়ের দেশের স্বীকৃতি কেড়েছে। প্রযুক্তিকে চতুর্থ স্তম্ভ হিসেবে প্রতিষ্ঠিত করে বাংলাদেশ ২০২১ সালের মধ্যে মধ্যম আয়ের দেশের আসনে স্থান লাভ করতে চায়। পৃথিবীর প্রথম সিটিজেন রোবট সোফিয়ার বাংলাদেশ ‘ডিজিটাল ওয়ার্ল্ড ২০১৭’ এ আগমন প্রমাণ করে, আমরা প্রযুক্তিতে কতোটা আগ্রহী। তার চেয়ে আনন্দের বিষয়- সোফিয়ার আগমনের পূর্বে বাংলাদেশের শিক্ষানবিশরা বানিয়েছিল কয়েকটি রোবট। আর এটা সত্যিই বাংলাদেশের মতো উন্নয়নশীল দেশের জনগণের জন্য অনেক বড় প্রাপ্তি।